A fost publicată "lista neagră" a aeroporturilor din țările cu risc mare de transmitere a Covid-19. Unde nu este indicat să călătorești.
Agenția Europeana pentru Siguranța Aviației a întocmit un document în care a inclus aeroporturile din țările cu riscul cel mai mare de transmitere a coronavirusului. Lista a fost întocmită pe baza informațiilor primite de la OMS, ECDC, dar și alte instituții de renume din domeniul sănătății. Printre țările europene unde nu este indicat să călătorești din cauza Covid-19 se află Franța, Germania, Italia, Spania sau Marea Britanie.
Potrivit Agenției Europene pentru Siguranța Aviației, "lista neagră" a aeroporturilor din țările ce prezintă risc ridicat de transmitere a coronavirusului va fi actualizată constant și va reprezenta un ghid pentru zboruri și turism.Autoritățile care se preocupă de siguranța aviației au stabilit, pe baza datelor primite de la OMS, dar și de la alte instituții, că aeroporturile din Belgia, Franța, Germania, Italia, Țările de Jos, Polonia, Portugalia, Spania, Suedia și Marea Britanie să fie incluse pe această listă.În ceea ce privește țările extracomunitare, regăsim: Brazilia, Republica Dominicană, Statele Unite ale Americii, Emiratele Arabe Unite, Japonia, India, Indonezia, Iran, Ecuador, Canada, Qatar, Columbia, Kuweit, Belarus, Mexic, Bangladesh, Ucraina, Pakistan, Peru, Rusia, Arabia Saudită, Singapore, Turcia şi Chile.